
बैठक संख्या -१२
सूचनापत्र – २
(बैठकको कारवाहीको संक्षिप्त विवरण)                                                        
                                                                     मिति: २०८३ साल आषाढ ४  गते बिहीबार 

गण्डकी प्रदेश सभाको आजको बैठक माननीय सभामुख कृष्ण प्रसाद धितालको अध्यक्षतामा दिनको ११:१४ बजे प्रारम्भ भयो।
तत्पश्‍चात शुन्य समय प्रारम्भ भयो | सुन्य समयमा माननीय अशोक कुमार श्रेष्ठ, माननीय दमयन्ती रुचाल, माननीय बिन्दु पौडेल, माननीय सीताकुमारी सुन्दास, माननीय सुशीला सिम्खडा र माननीय श्यामराजा महतले समसामायिक बिषयमा आ-आफ्नो मन्तव्य राख्नुभयो | 
तत्पश्चात आर्थिक मामिला मन्त्रालयका माननीय मन्त्री जित बहादुर शेरचनले  मिति २०८३ साल असार १ गते सभा समक्ष प्रस्तुत भएको गण्डकी प्रदेश सरकारको आर्थिक वर्ष २०८३/८४ को राजस्व र व्ययको वार्षिक अनुमान (बजेट) को सम्बन्धमा छलफल प्रारम्भ गरियोस् भनि प्रस्ताव प्रस्तुत गर्नुभयो |
तत्पश्‍चात माननीय सभामुखले आर्थिक मामिला मन्त्रालयका माननीय मन्त्री जित बहादुर शेरचनले मिति २०८३ साल असार १ गते सभा समक्ष प्रस्तुत गर्नुभएको गण्डकी प्रदेश सरकारको आर्थिक वर्ष २०८३/८४ को राजस्व र व्ययको वार्षिक अनुमान माथिको सामान्य छलफल प्रारम्भ गर्नुभयो | सो छलफलमा माननीय अशोक कुमार श्रेष्ठ, माननीय लिल बहादुर थापामगर, माननीय रेशमबहादुर जुग्जाली, माननीय बिन्दु पौडेल, माननीय पार्वती तामाङ, माननीय महेश भट्टराई, माननीय सीताकुमारी सुन्दास र माननीय भक्त बहादुर कुँवरले भाग लिनुभयो |
तत्पश्‍चात माननीय सभामुखले सभाको अर्को बैठक मिति 2083 आषाढ ५ गते बिहान ११:०० बजे बस्ने गरी आजको बैठक दिनको १२:४४  बजे स्थगित गर्नुभयो।                      

